ກອງທັບອີຈິບຂໍຂະມາໂທດ ຕໍ່ພວກປະທ້ວງ
ກອງທັບອີຈິບ ອອກຖະແຫຼງຂ່າວ ຂໍຂະມາໂທດ ທີ່ໄດ້ໃຊ້ກຳລັງ ກັບພວກປະທ້ວງ
ສະພາສູງສຸດຂອງກອງທັບອີຈິບຊຶ່ງເປັນຜູ້ຮັບຜິດຊອບ ກ່ຽວກັບລັດຖະບານອີຈິບໃນເວ ລານີ້ໄດ້ທຳການຂໍຂະມາໂທດຫຼັງຈາກພວກສາລະວັດທະຫານຈຳນວນນຶ່ງໄດ້ທຸບຕີພວກ ປະທ້ວງທີ່ນະຄອນຫຼວງໄຄໂຣໃນຕອນເຊົ້າຂອງວັນເສົາມື້ນີ້ ສະພາສູງສຸດຂອງກອງທັບອີຈິບ ໄດ້ອອກຖະແຫຼງຂ່າວສະບັບນຶ່ງເວົ້າວ່າ ຄວາມຮຸນແຮງ ທີ່ວ່ານີ້ ເປັນຄວາມຮຸນແຮງທີ່ບໍ່ໄດ້ຕັ້ງໃຈແລະໃຫ້ຄຳໝັ້ນສັນຍາວ່າ ມັນຈະບໍ່ເກີດຂຶ້ນອີກ ພວກປະທ້ວງ ທີ່ພາກັນພັກຄ້າງຄືນໃນບໍລິເວນຈະຕຸລາປົດປ່ອຍຫຼື Tahrir ໃນນະຄອນ ຫຼວງໄຄໂຣ ທວງໃຫ້ພວກທະຫານດຳເນີນການໄວຂຶ້ນ ເພື່ອອອກດຳລັດໃຫ້ມີການປ່ຽນ ແປງໃນລັດຖະບານ ພວກທີ່ເຫັນເຫດການເວົ້າວ່າ ພວກສາລະວັດທະຫານໄດ້ເຄື່ອນກຳລັງເຂົ້າໄປຫຼັງຈາກກຳ ນົດເວລາ ໃນການຫ້າມອອກນອກເຮືອນ ໃນຕອນທ່ຽງຄືນເລີ້ມມີຜົນບັງຄັບໃຊ້ ເຂົາເຈົ້າ ເວົ້າວ່າ ພວກສາລະວັດທະຫານໄດ້ທຸບຕີພວກປະທ້ວງຈຳນວນນຶ່ງທີ່ປະຕິເສດບໍ່ຍອມຍົກ ຍ້າຍອອກໜີ